Diari Oficial de la Generalitat Valenciana


Sumari del DOGV 9463, del 04-11-2022 (2022/9500)

Informació pública de l'informe ambiental i territorial estratègic favorable de la modificació puntual de l'ordenació detallada del Pla general, relativa a la fitxa número 25 (Nous Regs El Progrés) del catàleg del Pla especial d'edificis i conjunts.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9500


Data del document
:   14-10-2022

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'informe ambiental i territorial estratègic favorable de la modificació puntual de l'ordenació detallada del Pla general, relativa a la fitxa número 25 (Nous Regs El Progrés) del catàleg del Pla especial d'edificis i conjunts. [2022/9500]  
La Junta de Govern Local, constituïda en òrgan ambiental i territorial municipal, en sessió celebrada el dia 7 d'octubre de 2022, adoptà el següent acord:  
«Primer. Emetre informe ambiental i territorial estratègic favorable de la proposta de modificació puntual de l'ordenació detallada del Pla general d'Elx relativa a la fitxa núm. 25 (Nous Regs El Progrés) del catàleg del Pla especial d'edificis i conjunts del terme municipal d'Elx, i es resol l'avaluació ambiental pel procediment simplificat per considerar que aquesta part de la proposta avaluada no té efectes significatius sobre el medi ambient, no incideix negativament en el model territorial vigent en el municipi, ni produeix increment significatiu en el consum de recursos i, a més, millora la tutela patrimonial sobre elements del patrimoni cultural, per la qual cosa correspon continuar la tramitació d'aquesta modificació conforme a la normativa sectorial i prevista en el capítol III del títol III del llibre I del TRLOTUP, i ha de complir les següents determinacions:  
  
1) La fitxa del Catàleg ha de justificar la millora que suposaria permetre la sobreelevació de la nova edificació recaient a la plaça de la Constitució. Respecte de la seua façana, establirà que ha d'harmonitzar amb la tipologia històrica tradicional i respecte del pati que serveix de connexió amb l'edifici del carrer Empedrat, aquest ha de permetre conjugar l'interés patrimonial de l'edifici, amb la materialització de l'edificabilitat que el Pla general atorga a la parcel·la, sense perjudicar els interessos del promotor.  
2) S'incorporaran en la modificació puntual amb caràcter normatiu els plànols i les disposicions assenyalades en l'informe d'Aviació Civil.  
Segon. Emetre informe ambiental i territorial estratègic desfavorable respecte de la proposta de modificació de l'article 45 de la normativa urbanística del Pla general, per considerar que aquesta modificació pot suposar una afecció negativa sobre elements del patrimoni cultural.  
  
Tercer. Notificar a les persones interessades la present resolució en què els informa que no és susceptible de cap recurs per considerar-se acte de tràmit, sense perjudici dels recursos que, si escau, siguen escaients en via contenciosa administrativa davant l'acte que aprove l'instrument de planejament corresponent, el que no obsta perquè puguen utilitzar-se els mitjans de defensa que s'estimen pertinents en dret.  
Quart. Ordenar la publicació de la resolució de l'informe ambiental i territorial estratègic en el Diari Oficial de la Generalitat Valenciana.»  
  
  
Elx, 14 d'octubre de 2022.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana Maria Arabid Mayorga.